
	FEDERATA ATLETIKE E KOSOVËS       ATHLETIC  FEDERATION OF KOSOVA



PROCESVERBAL I MBLEDHJES SË BORDIT TË FAK-UT

Kryesia e Federatës Atletike të Kosovës ka mbajtur mbledhjen e radhës më datë 22.11.2025 (e shtunë), në zyrat e Federatës Atletike të Kosovës, duke filluar nga ora 11:00.
Të pranishëm:

Kryetari i FAK-ut: z. Halil Sylejmani

Anëtarët e Bordit: znj. Remzije Shala, z. Kadri Shala, z. Driton Maliqaj, z. Adrian Mazreku, znj. Arta Kelmendi, z. Xhavit Tahiri, z. Avdullah Shala, z. Faik Balić

Të ftuar/pjesëmarrës tjerë: z. Mustafë Rrustemi (anëtar i Këshillit Profesional), z. Faik Sylejmani (anëtar i Këshillit Mbikëqyrës)

Sekretari i Përgjithshëm i FAK-ut: z. Abdurrahman Shkodra
Mbledhjen e hapi Kryetari i Federatës Atletike të Kosovës, z. Halil Sylejmani, i cili përshëndeti anëtarët e Bordit dhe u uroi mirëseardhje. U konstatua se ekziston kuorumi i nevojshëm për vendimmarrje. Kryetari i njoftoi anëtarët me rendin e ditës, i cili u miratua unanimisht.

RENDI I DITËS

1. Procesverbali nga mbledhja e kaluar

2. Miratimi i Kalendarit të Garave për edicionin 2026

3. Raporti i garave të deritanishme (maj – tetor 2025)

4. Formimi i Komisionit për Shpalljen e Sportistit të Vitit

5. Aplikimi për fondet e EAA

6. Formimi i Komisionit për hartimin e Planit të Punës dhe Buxhetit për vitin 2026

7. Emërimi i një anëtari në Këshillin Profesional

8. Shqyrtimi i propozimeve të Këshillit Profesional

9. Të ndryshme

ZHVILLIMI I MBLEDHJES DHE VENDIMET

1. Procesverbali nga mbledhja e kaluar

Bordi i FAK-ut shqyrtoi procesverbalin e mbledhjes së datës 29.05.2025. Z. Avdullah Shala dha disa vërejtje të natyrës teknike në procesverbal, të cilat u harmonizuan dhe u korrigjuan. Gjithashtu, Bordi harmonizoi vendimin për mëditjet nga mbledhja e kaluar.

VENDIM PËR MËDITJET DHE KOMPENSIMIN E UDHËTIMIT:

Kryesia e FAK-ut mori vendim për përcaktimin dhe rritjen e mëditjeve për të gjitha grupet punuese dhe punën profesionale, si në vijim:

Anëtarët e Bordit të FAK-ut: 80.00 € për mbledhje

Anëtarët e Komisioneve të FAK-ut: 50.00 € për mbledhje

Zyrtarët dhe trajnerët në udhëtime jashtë vendit (përfaqësim i FAK-ut): 50.00 € për ditë qëndrimi

Gjyqtarët në gara: 50.00 €

Mjeku sportiv i caktuar nga FAK-u: 50.00 €

Personi përgjegjës për përgatitjen e stadiumit dhe sektorëve: 50.00 €

Udhëtimet zyrtare brenda vendit: 50.00 € + shpenzimet e dokumentuara

Përveç mëditjes, u vendos që të kompensohet edhe udhëtimi sipas largësisë:

Pa kompensim udhëtimi: Prishtinë, Fushë Kosovë, Obiliq

15.00 €: Junik, Pejë, Prizren, Gjakovë, Istog, Gjilan, Suharekë, Kamenicë

10.00 €: Malishevë

7.00 €: Mitrovicë, Podujevë

Përfaqësuesit e komisioneve që ftohen për raportim në mbledhjet e Bordit kompensohen sipas mëditjes së komisioneve.

Sekretari i FAK-ut kompensohet me mëditje për çdo mbledhje ose aktivitet, sipas grupit punues përkatës.

Vendimet hyjnë në fuqi menjëherë.

Procesverbali u miratua me ndryshimet e lartcekura.

2. Miratimi i Kalendarit të Garave për edicionin 2026

Kryesia mori vendim që:

Gara “Krosi i Bardhë” të largohet nga kalendari i garave;

Gara “Vrapimi për dëshmorin Haradin Bajrami” të hiqet nga kalendari; organizimi i saj mund të bëhet vetëm pas kërkesës zyrtare në FAK;

Disa gara të rishikohen dhe të parashihen në kuadër të aktiviteteve për vitin 2025, përfshirë edhe vrapimin e natës;

Komisioni përkatës të rishikojë edhe një herë kalendarin e garave.

3. Raporti i garave maj – tetor 2025

Raporti i garave të deritanishme u prezantua dhe u miratua unanimisht nga Kryesia e FAK-ut.

4. Formimi i Komisionit për Shpalljen e Sportistit të Vitit

U miratua përbërja e Komisionit në këtë përbërje:

Fatlum Grajçevci

Bajram Duja

Lumbardh Shala

Xhavit Tahiri

5. Aplikimi për fondet e EAA

Kjo pikë e rendit të ditës u shty për mbledhjen e radhës.

6. Formimi i Komisionit për Planin e Punës dhe Buxhetin 2026

U miratua Komisioni në këtë përbërje:

Fatlum Grajçevci

Bajram Duja

Adrian Mazreku

Avdullah Shala

Mustafë Rrustemi

7. Emërimi i një anëtari në Këshillin Profesional

U dhanë propozimet si në vijim:

Znj. Arta Kelmendi — znj. Sanije Mustafa Jusufi

Z. Avdullah Shala — znj. Luljeta Shala

Z. Adrian Mazreku — z. Musa Hajdari

Z. Kadri Shala — z. Mërgim Mazreku ose një anëtar nga KA “Burimi”

Kryetari — z. Xhavit Tahiri

Pas votimit, me shumicë votash, u miratua propozimi i Kryetarit që z. Xhavit Tahiri të emërohet anëtar i Këshillit Profesional.

8. Shqyrtimi i propozimeve të Këshillit Profesional

Z. Mustafë Rrustemi paraqiti kërkesat dhe propozimet lidhur me Rregulloren e Garave. Kryesia vendosi që Komisioni Profesional t’i rishqyrtojë edhe një herë të gjitha propozimet dhe t’i paraqesë ato të harmonizuara Bordit

Procesmbajtësit

Sekretar Gjeneral i FAK-ut                                                                Kryetari i FAK-ut                                                                                                                               

Abdurrahman Shkodra ,                                                                      Halil Sylejmani 

	​​​​​​​​​​​​​​​​​​​​​​Rr. Agim Ramadani - House of Sport – z.13, Prishtinë, 10 000 Kosovë.

Tel /fax: +381 38 227 380, www.fakosova.org, e-mail: fakosova@yahoo.com
Nr. i llogarisë rrjedhëse: ProCredit Bank  1110-3611150001-26 

